তিন শিশুসহ ১০ বাংলাদেশি আটক স্বরূপনগর সীমান্তে

বসিরহাট: বাংলাদেশে (Bangladesh) ফেরার আগে সীমান্তে আটক হলেন তিন শিশু ও চারজন মহিলা-সহ মোট ১০ জন বাংলাদেশি নাগরিক (Bangladeshi Citizen)। ঘটনাটি ঘটেছে উত্তর ২৪ পরগনার (North 24 Pargana) বসিরহাট (Basithat) মহকুমার স্বরূপনগর ব্লকের তারালি সীমান্তে (District News)।

সূত্রের খবর, শুক্রবার গভীর রাতে বিএসএফের ১৪৩ নম্বর ব্যাটালিয়নের জওয়ানরা সীমান্তের বিথারী–হাকিমপুর গ্রাম পঞ্চায়েতের এলাকায় টহল চলাকালীন সন্দেহজনকভাবে চলাফেরা করতে দেখেন ওই দলটিকে। তাঁদের জিজ্ঞাসাবাদে জানা যায়, তাঁরা অবৈধভাবে বাংলাদেশে প্রবেশের চেষ্টা করছিলেন।

আরও পড়ুন: মুখ্য নির্বাচনী আধিকারিককে চিঠি মহম্মদ সেলিমের, কী দাবি?

বিএসএফ তাদের আটক করে স্বরূপনগর থানার হাতে তুলে দেয়। পুলিশ সূত্রে জানা গিয়েছে, আটক ব্যক্তিরা বাংলাদেশের সাতক্ষীরা ও বাগেরহাট জেলার বাসিন্দা। তাদের জেরা করে জানা যাচ্ছে, কী কারণে ও কীভাবে তারা ভারতে এসেছিলেন এবং ফের বাংলাদেশে যাচ্ছিলেন।