ফের সরূপনগর সীমান্তে ৪৫ জন বাংলাদেশী গ্রেফতার

ওয়েবডেস্ক- বাংলাদেশে (Bangladesh) যাওয়ার আগে ৪৫ জন বাংলাদেশীকে (Bangladeshi) গ্রেফতার (Arrest) করল বিএসএফ (BSF)। ৪৮ ঘণ্টায় শিশু মহিলা পুরুষ সহ ৫৬ জন বাংলাদেশী বিএসএফের হাতে আটক। বাংলাদেশে যাওয়ার আগে উত্তর চব্বিশ পরগনা বসিরহাট (Bashirhat) মহকুমা স্বরূপনগরের (Swarupnagar Border) বিভিন্ন সীমান্ত থেকে শিশু মহিলা পুরুষ সহ মোট ৪৫ জন বাংলাদেশীকে আটক করে বিএসএফ সরুপনগর থানার হাতে তুলে দিল বিএসএফের ১৪৩ নাম্বার ব্যাটেলিয়ান।

জানা যায়, গতকাল গভীর রাতে অবৈধভাবে স্বরূপনগরের বিথারী হাকিমপুর গ্রাম পঞ্চায়েতের তারানি সীমান্ত দিয়ে বাংলাদেশে যাওয়ার চেষ্টা করছিল তারা। সেই সময় বিএসএফের ১৪৩ নম্বর ব্যাটেলিয়ানের সীমান্তরক্ষী বাহিনী তাদেরকে আটক করে। পরে স্বরূপনগর থানার হাতে তুলে দেয়।

আরও পড়ুন- হাওড়া ডিভিশনে বাতিল একাধিক ট্রেন, যাত্রী ভোগান্তির আশঙ্কা চরম

পুলিশ সূত্রে জানা যায় তারা বাংলাদেশের সাতক্ষীরা এবং বাগেরহাটের বাসিন্দা এর আগে বৃহস্পতিবার রাত্রিবেলা ১১ জন বাংলাদেশি ধরা পড়েছিল গত ৪৮ ঘন্টায় ৫৬বাংলাদেশী আটক। ৪৫ জনকে আজ বসিরহাট মহকুমা আদালতে তোলা হবে।

দেখুন আরও খবর-